open-index/open-wikipedia-markdown huggingface dataset:
John Atta Mills

**John Evans Atta Mills** (* 21. júl 1944, Tarkwa, Ghana - † 24. júl 2012,  Akkra) bol ghanský politik a prezident Ghany od roku 2009 do svojej smrti.
 
Mills bol univerzitný profesor a študoval na troch univerzitách - na Ghanskej univerzite (Akkra), na britskej University of London a Sanford Law School v USA. 25 rokov učil na Ghanskej univerzite. V rokoch 1997 až 2001 bol viceprezidentom Ghany za prezidenta Jerryho Rawlingsa a preto sa vďaka politickému systému stal kandidátom v prezidentských voľbách 2000 a 2004, v oboch prípadoch neúspešne. Vo voľbách v roku 2008 porazil úradujúceho prezidenta Nana Akufo-Adda s 50,23% hlasov..
Po jeho smrti ho vo funkcii nahradil bývalý viceprezident John Dramani Mahama.

Bol ženatý, manželka bola učiteľka, a mali jedného syna. Bol aktívny hokejbalista a hral v ghanskom národnom hokejovom tíme *Black Stars*.

## Referencie


## Iné projekty

## Externé odkazy
* Oficiálna stránka 

## Zdroj

Kategória:Prezidenti Ghany
Kategória:Fulbrightovi štipendisti
Majstrovstvá sveta v hádzanej mužov 1938

1. **Majstrovstvá sveta v hádzanej mužov 1938** so siedmimi hráčmi sa uskutočnili v dňoch 5. až 6. februára v Nemecku.

Majstrovstiev sa zúčastnili štyri mužstvá. Hralo sa v jednej skupine systémom každý s každým. Hrací čas bol iba 2 x 15 minút(v súčasnosti (2011) sa hrá 2 x 30 minút). Na prvý hrací deň prišlo osemtisíc a o deň neskôr desať tisíc divákov. Zaujímavosťou je, že pred šampionátom sa odohralo iba jediné medzištátne stretnutie8. marca 1935 v Kodani medzi Dánskom a Švédskom (12 : 18).  

## Výsledky a tabuľka

5. februára 1938 

border|23px Nemecko 11 : 2 (4 : 3)

5. februára 1938 

 5 : 4 (2 : 2)

6. februára 1938  

 2 : 1 (1 : 1)

6. februára 1938 

border|23px Nemecko 4 : 4 (4 : 2)

6. februára 1938 

   7 : 2 (3 : 0)

6. februára 1938 

border|23px Nemecko 7 : 2 (3 : 1)

;Najlepší strelci

## Súpisky

**1. [[Súbor:Flag of Germany 1933.svg|border|23px]]  [[Nemecké národné hádzanárske mužstvo|Nemecko]]**

Tréner: Günther Otto Kaundynia

**2. [[Súbor:Flag of Austria.svg|border|23px]] [[Rakúske národné hádzanárske mužstvo|Rakúsko]]**

Tréner:

'''3. 

Tréner: Herbert Johansson

## Referencie


## Externé odkazy
* MS 1938 na oficiálnej stránke IHF //
* MS 1938 na stránke handball-wm-statistik.de 
* MS 1938 na stránke bundesligainfo.de 

## Zdroje

* časopis Stadión č. 3/1964

Kategória:Hádzaná v 1938
Kategória:Majstrovstvá sveta v hádzanej mužov
Hádzaná
Třístoličník

**Třístoličník** () je šumavský vrch, ktorého vrcholové partie ležia na hranici medzi Českom a Nemeckom. Leží asi 8 kilometrov južne od Stožca. Vrchol má nadmorskú výšku .

Názov vrchu je odvodený od troch žulových skalných vežičiek na vrchole, ktoré vznikli zvetrávaním a ležiacich na nemeckej strane hranice. Z nich je dobrý kruhový rozhľad do Bavorska a pri dobrej viditeľnosťi aj na Alpy. Neďaleko vrcholu stojí horská chata s reštauráciou. Na severnom svahu začína Schwarzenberský plavebný kanál. Od vrcholu Třístoličníka sa smerom k juhovýchodu tiahne výrazný hrebeň, na ktorom leží tiež Trojmezná hora () a najvyšší vrch českej časti Šumavy Plechý ().

## Iné projekty

## Zdroj

Kategória:Vrchy na Šumave
Kategória:Okres Prachatice
Kategória:Juhočeský kraj
Kategória:Tisícovky v Česku
If Today Was Your Last Day

„**If Today Was Your Last Day**“ je tretí singel kanadskej rockovej skupiny Nickelback z ich šiesteho štúdiového albumu *[[Dark Horse (Nickelback)|Dark Horse]]*, ktorý bol vydaný v roku 2008. Singel mal byť pôvodne určený na propagáciu albumu, ale v poslednej chvíli bol určený singel „Gotta Be Somebody“. Skladba bola vydaná ako singel jedine vo forme digital download a rádiový singel. Pôvodne mal mať singel v rozhlasových staniciach premiéru dňa 30. septembra, ale bol nahradený už spomínaným singlom. Autorom textu piesne je Chad Kroeger, hudbu zložila celá skupina. Okrem vydania singlu v podobe digital download, bol singel vydaný dňa 11. novembra na stránkach iTunes, kde dosiahol #11 v rebríčku počúvanosti. 15. júna 2009 sa konala premiéra singlu vo Veľkej Británii. Singel získal v Austrálii zlatú platňu. Mixovaním skladby bol poverený Mike Shipley.

## Úspech
Singel bola vydaná v Kanade, kde bol vysielaný v lokálnej rozhlasovej stanici 104.5 CHUM FM, kde dosiahol #2 a #12 v rebríčku CHUM Chart Top 30. Skladba debutovala na #35 v rebríčku Billboard Hot 100 v USA a #91 v rebríčku Canadian Hot 100 v Kanade, kde sa neustále zvyšovala jeho pozícia až po #23. Skladba tiež dosiahla #1 v rebríčku UK Rock Chart.

Skladba sa dostala na kompiláciu *[[Now That's What I Call Music!]]*, ktorá bola vydaná len vo Veľkej Británii. Skladba sa tiaž dostala na soundtrack filmu *[[Ako vycvičiť draka]]* a tiež propagovala filmy počas Zimných olympijských hier 2010 vo Vancouveri.

Koncertná premiéra skladby sa konala počas koncertu skupiny v Manchester Evening News Arena v Manchestri v Anglicku dňa 22. mája 2009. Odvtedy je pravidelne hraná na koncertoch. Skladba bola tiež nahraná v akustickej verzii počas vystúpenia v nemeckej televízii.

## Zoznam skladieb

## Zostava
**Nickelback**
* Chad Kroeger – spev, rytmická gitara, produkcia
* Ryan Peake – sólová gitara, sprievodný spev
* Mike Kroeger – basová gitara
* Daniel Adair – bicie, sprievodný spev

**Produkcia**

* Nahraný: Marec - August 2008 roku v Mountain View Studios (Abbotsford) Vancouver, Britská Kolumbia
* Produkcia: Robert Lange, Chad Kroeger, Joe Moi
* Mix: Mike Shipley
* Zvukový inžinier: Robert Lange oraz Joe Moi
* Asistent zvukového inžiniera: Brian Wohlgemuth
* Mastering: Ted Jensen v Sterling Sound
* Operátor v štúdiu: Bradley Kind
* Digitálne úprava: Olle Romo a Scott Cooke
* Fotografie: Chapman Baehler
* Projekt a výroba obalu: Jeff Chenault & Eleven 07
* A&R : Ron Burman

## Pozície v rebríčkoch

## Referencie

## Externé odkazy
* Text piesne 

Kategória:Single z 2008
Kategória:Single z 2009
Kategória:Single z 2010
Kategória:Single skupiny Nickelback
Kategória:Piesne z 2008
Kategória:Piesne skupiny Nickelback
Králíky (okres Ústí nad Orlicí)

**Králíky** () sú mesto v okrese Ústí nad Orlicí v Pardubickom kraji.

## Geografia
Mesto s 4&nbsp;400 obyvateľmi a rozlohou  leží v&nbsp;severovýchodnom výbežku okresu Ústí nad Orlicí pri hraniciach s&nbsp;okresom Šumperk v&nbsp;Olomouckom kraji (na východe) a Poľskom (na severozápade).

Mestom prechádza cesta prvej triedy I/43 z&nbsp;Červenej Vody do poľského Kłodzka, na ktorú nadväzuje cesta druhej triedy a 5 ciest tretej triedy, pozdĺž ktorých sa nachádzajú ďalšie časti mesta. 

Mestom preteká Králický potok, ktorý sa západne od mesta vlieva do Tichej Orlice. Neďaleko Králík sa nachádza jedno z hlavných európskych rozvodí medzi úmoriami Čierneho mora a Severného mora, asi  severne od mesta na Králickom Snežníku pramení rieka Morava.

Mesto leží asi  od Červenej Vody,  od Žamberku a Letohradu,  od Ústí nad Orlicí a  od Šumperku.

Ku&nbsp;Králíkom patrí väčšina okolitých obcí:
* Dolní Hedeč - východne (vrátane kláštora na Hore Matky Božej v Hanušovickej vrchovine)
* Hedeč - východne
* Kopeček - juhovýchodne
* Červený Potok - severovýchodne
* Horní Lipka - severne
* Heřmanice - severne
* Prostřední Lipka - severne
* Dolní Lipka - severozápadne
* Dolní Boříkovice - západne
* Horní Boříkovice - juhozápadne

## Partnerské mestá
* Międzylesie, Poľsko
* Villmar, Nemecko

## Časti mesta

* **Králíky**

* Červený Potok
* Dolní Boříkovice
* Dolní Hedeč
* Dolní Lipka
* Heřmanice
* Horní Boříkovice
* Horní Hedeč
* Horní Lipka
* Kopeček
* Prostřední Lipka

## Referencie


## Zdroj

## Iné projekty

## Externé odkazy
* Stránky mesta Králíky 
* Návšteva Adolfa Hitlera v Králíkach v roku 1938 

## Pozri aj
* Zoznam miest v Česku
* Zoznam obcí v Česku

Kategória:Obce okresu Ústí nad Orlicí
Kategória:Mestá v Česku
Štvorvalcový radový motor

thumb|Počítačom vytvorený obrázok znázorňujúci vnútorné pohyblivé časti motora R4, remeňom poháňané dve vačkové hriadele a štyri ventily na valec
thumb
**Štvorvalcový radový motor** alebo **radový štvorvalec**, označovaný aj skratkou **R4**, je piestový spaľovací motor so štyrmi valcami usporiadanými v rade. Valce môžu byť usporiadané aj vertikálne, a takisto šikmo k zemi. R4 je najjednoduchší systém motora s dobrou rovnováhou. Z tohto dôvodu je často používaný v automobiloch ekologickej triedy. Avšak v motoroch tohto typu dochádza často k vibráciám, ktoré sú priamo úmerné veľkosti motora. Z tohto dôvodu spolu so zvýšením výkonu sa prechádza na motory s väčším počtom valcov. V niektorých prípadoch je k rozvodu motora pridaná aj tretia, takzvaná vyvažovacia hriadeľ ktorá časť týchto vibrácií vyrovnáva protiváhou, napríklad Citroën C5 s motorom 2.2 HDi DW12. 

## Použitie
Usporiadanie R4 je najbežnejším pri motoroch do zdvihového objemu 2,4 l. Niekedy sa toto usporiadanie používa až do objemu 2,7 l, výnimočne až 3,0 L (Porsche 944, Porsche 968, Rolls Royce B40).

Motory R4 používali takmer všetky automobily, produkované v bývalom socialistickom bloku, najčastejšie so zdvihovým objemom 1,2 l (Škoda radu 1000, 100/110, 120/130, 1203, Favorit, Lada, Volga, Dacia atď.)

Takisto Ford A bol vybavený veľkým motorom s objemom 3,3 L v tomto usporiadaní.

Koncern Toyota tiež vyrábal naftové motory v usporiadaní R4 so zdvihovým objemom 4,1 L (Toyota 15B-FTE). Tento motor bol používaný v modeli Toyota Mega Crusier.

## Vozidlá s motormi R4
Najmenší motor typu R4 v kei car Mazda Carol mal zdvihový objem 0,358 L. Dokonca ešte menšie motory boli používané v motocykloch, napríklad Honda CBR250 s motorom s objemom 0,25 L. Bežný objem automobilových motorov s týmto usporiadaním sa pohybuje v rozmedzí 1,2 - 2,4 litra.

### Použitie podľa tried
* Malý automobil (napr. Škoda Fabia a Renault Clio)
* Nižšia stredná trieda (napr. Škoda Octavia, Volkswagen Golf a Kia cee’d)
* Stredná (napr. Volkswagen Passat, Peugeot 407 a Citroën C5)
* Vyššia stredná trieda - zväčša základná motorizácia (napr. Audi A6 a Peugeot 607)
* Kabriolet
* Dodávkový automobil (napr. Peugeot Partner a Renault Kangoo)

### Príklady motorov s usporiadaním R4
* Alfa Romeo Twin Cam - zdvihový objem od 1290 cm³ do 1962 cm³, používaný v modeloch Spider, 155 či 164
* BMC A-Series - zdvihový objem od 803 cm³ do 1275 cm³, používaný vo vozidlách Mini
* Honda E - zdvihový objem od 995 cm³ do 1,6 dm³, používaný v modeli Honda Civic
* Honda F20C - zdvihový objem od 1997 cm³ do 2157 cm³, používaný v modeli Honda S2000

## Referencie

Kategória:Radové motory
Kategória:Štvorvalcové motory
Deltoid

náhľad|Deltoid
**Deltoid** je geometrický útvar – štvoruholník, v ktorom majú dve dvojice vzájomne priliehajúcich strán rovnakú veľkosť.

## Vlastnosti
Deltoid má dve uhlopriečky rôznej veľkosti, sú na seba kolmé a jedna z uhlopriečok je druhou uhlopriečkou predelená.

Deltoid je konvexný štvoruholník a spadá do kategórie rôznobežníkov – žiadne dve strany nie sú rovnobežné.

Obsah deltoidu určuje vzťah:
:S = \frac{u_1 u_2}{2},
kde u_1, u_2 sú dĺžky uhlopriečok.

## Pozri aj
* Geometrický útvar
* Rovnobežník
* Lichobežník

## Iné projekty

## Zdroj
* 

Kategória:Mnohouholníky
Icewind Dale

**Icewind Dale** je počítačová hra typu RPG, vytvorená v roku 2000 spoločnosťou Black Isle. Je založená na putovaní skupiny dobrodruhov, ktorú si hráč na začiatku hry vytvorí. S touto skupinou rieši problémy odohrávajúce sa na kontinente Faerun, v oblasti zvanej Icewind Dale, ktorá je oddelená od zvyšku sveta veľkým pohorím The Spine of the World.

## Série hry
* Icewind Dale
* Icewind Dale: Heart of Winter
* Icewind Dale: Trials of the Luremaster
* Icewind Dale II

Kategória:Počítačové hry na hrdinov
Kategória:Počítačové hry z 2000
Kategória:Počítačové hry
Kategória:Hry pre Windows
Plechý

**Plechý** () () je vrch ležiaci v Južných Čechách v pohorí Šumava, na hranici s Rakúskom a súčasne je najvyšším vrcholom českej aj rakúskej časti Šumavy. Nachádza sa  západne od Novej Pece.

## Názov
Dnešné pomenovanie tohto vrchu vzniklo z nemeckého názvu, ktorý je z minulosti známy v rôznych podobách (1346 *Plechensteyn*, 1604 *Plecknsstayn*, 1710 *Pleckhenstein*) a znamená „lesklý kameň alebo skala“ (odvodené od slovesa blecken = lesknúť sa, trblietať sa). Motívom k tomutu názvu bola pravdepodobne trblietajúca sa hladina jazera na severovýchodnom svahu hory.

## Klimatické podmienky
Snehová pokrývka tu leží pol roka, teplota nedosahuje ani 3 °C v ročnom priemere.

## Prístup
Plechý je prístupný z niekoľkých smerov. Prechádza po ňom červeno značený hrebeňový chodník z Nového Údolia do Zadnej Zvonkovej. Na tejto trase ležia ďalšie  vrcholy vyššie ako  – Třístoličník, Trojmezná, Smrčina. Ďalšou možnosťou je výstup z Novej Pece po zelenej značke k Plešnému jazeru a odtiaľ žlto značenou tzv. „zážitkovou trasou“ (vedie medzi stojacimi odumretými stromami so vstupom na vlastné nebezpečenstvo) okolo Stifterovho pomníka až na vrchol. Výstup na Plechý sa dá uskutočniť aj z rakúskej strany.

## Zaujímavosti
* Vrchol tvorí skala s rozpadajúcimi sa žulovými blokmi, z ktorých už v súčasnosti nie je výhľad. Dve výhľadové miesta sa nachádzajú severne od vrcholu – ide o Kučerovu vyhliadku a Stifterovu vyhliadku.
[thumb|[Plešné jazero od Stifterovho pamätníka]]
*  od vrcholu po žltom chodníku stojí  vysoký pamätník spisovateľa a básnika Adalberta Stiftera, ktorý mu tu, v ťažko prístupnom zráze nad jazerom, postavili v rokoch 1876-77 šumavskí kamenári na mieste, odkiaľ rád pozoroval kraj. (pozri Stifterov pamätník)
* Severovýchodný svah Plechého tvorí skalná stena ľadovcového karu Plešného jazera. Ide o významný geomorfologický útvar, ktorý je jednou z najcennejších súčastí tunajšej prírodnej rezervácie. Stena je veľmi strmá a dosahuje výšku . Rastie na nej horská smrečina s jarabinou a javorom, miestami trávnaté spoločenstvá (s vŕbou veľkolistou *(Salix appendiculata)* a horcom panónskym *(Gentiana pannonica)*). V blízkosti „hrádze“ (karového prahu) Plešného jazera sa rozprestiera rozsiahla moréna tvorená mohutnými, mrazovým zvetrávaním rozpukanými balvanmi hrubozrnnej plöckensteinskej žuly.
* V sedle západne od vrcholu sa nachádza Rakúska lúka – je to typická „hoľa“ – bezlesná plochu s porastom horskej trávy psice tuhej *(Nardus stricta)* prechádzajúcu pásom smrečín v mimoriadne cenné horské vrchovské rašelinisko (tzv. vrchovisko), jedno z najvyššie ležiacich v oblasti Šumavy.

## Externé odkazy
* Plechý na www.tisicovky.cz

## Zdroj

Kategória:Vrchy na Šumave
Kategória:Okres Prachatice
Kategória:Juhočeský kraj
Kategória:Tisícovky v Česku
Edaphosaurus

**Edaphosaurus** bol rod paleozoického bylinožravca, ktorý žil asi pred 303 až 299 miliónmi rokov počas obdobia vrchného karbónu po spodný perm. Jeho fosílne pozozstatky sa našli v Severnej Amerike.

## Opis
Edaphosaurus bol približne 3 m dlhý s malou hlavou so značným množstvom zubov. Mal pevne stavané nohy na tento typ plazov omnoho vyvinutejšie. Hlavným rysom edaphosaura je jeho kožená plachta podobná ako u dimetrodona, ktorá bola pravdepodobne pestro sfarbená a slúžila mu zrejme na regulovanie telesnej teploty.

Kategória:Pelycosauria
La Cucaracha

**La Cucaracha** (doslovný preklad *[[Šváby (hmyz)|šváb]]*) je tradičná španielska folklórna pieseň (corrido). V Mexiku sa stala populárna počas Mexickej revolúcie v roku 1910. 

Existuje veľké množstvo variácií. V jednej revolučnej verzii predstavuje „švába“ mexický prezident Victoriano Huerta, notorický opilec, ktorý bol obviňovaný zo zrady a smrti revolučného prezidenta Francisca I. Maderu. 

Medzi interpretov tejto piesne patria napr. Gipsy Kings, Louis Armstrong.

## Ukážka

Kategória:Hudba v Mexiku
Devízový trh

**Devízový trh** predstavuje miesto, kde sa stretáva ponuka s dopytom po zahraničných menách, prípadne po peňažných nástrojoch, ktoré sú denominované v zahraničnej mene. 
Pri tomto procese sa tvorí cena jednotlivých mien, ktorá sa označuje ako menový alebo devízový kurz.

Kategória:Mena
Gibson Flying V

right|thumb|Gibson Flying V

**Gibson Flying V** je elektrická gitara vyrábaná firmou Gibson Guitar Corporation s charakteristickým tvarom písmena V. Jej premiéra sa konala v roku 1958, ale v roku 1959 bola kvôli malému záujmu stiahnutá z predaja. Až neskôr boli docenené a znovu vyrábané od roku 1967 až dodnes.

Gitara má silný a ostrý zvuk, hlavne vďaka dvom humbuckerom. Gitara má mostík Tune-o-matic patentovaný firmou Gibson v roku 1952 a napínač strún Stopbar.

Gitary Flying V používajú skupiny ako Metallica, Acid Drinkers, Nickelback, Judas Priest alebo Scorpions. Model Flying V sa uplatnil aj v žánri blues - hral na ňu Jimi Hendrix a jeden z "kráľov bluesu" - Albert King.

## Referencie

## Iné projekty

## Externé odkazy
* Flying V 

Flying V
Krútiaci moment

[thumb|Vzťah medzi [sila|silou F, krútiacim momentom \tau, hybnosťou p a momentom hybnosti L]]
**Krútiaci moment** alebo (najmä v elektrotechnike) **točivý moment** vyjadruje pôsobenie sily na bod vzdialený od osi otáčania (hriadeľa). 

Fyzikálne ide o **[[moment sily]]**, pod názvom krútiaci/točivý moment, používa sa v technických odboroch pri rotačných pohonných systémoch.

Obvykle sa udáva v jednotkách Nm (newtonmeter). Krútiaci moment 1 Nm znamená, že hriadeľ pôsobí na bod vzdialený jeden meter od osi silou 1 newton.

## Krútiaci moment pri spaľovacích motoroch
Krútiaci moment je spoločne s výkonom a maximálnymi otáčkami za minútu dôležitým parametrom spaľovacích motorov (týka sa ale všetkých rotačných pohonných systémov, teda všetkých rotačných motorov a možných konštrukčných riešení).

Prepočet krútiaceho momentu a otáčok motora na výkon:

: P = \omega M  ,
kde 
*P je výkon vo Wattoch
*ω je uhlová rýchlosť v radiánoch za sekundu,
*M je krútiaci moment

V praxi sa dá s výhodou použiť vyjadrenie:

: P = \frac{ 2 \pi M f }{60},
kde
* *P* je výkon v W
* *M* je krútiaci moment v Nm
* *f* je frekvencia v otáčkach za minútu

## Pozri aj
* Moment sily

Kategória:Fyzikálne veličiny
Kategória:Mechanika
Res extensa

**Res extensa** - rozpriestranenosť je vo filozofii = tvar, veľkosť, kvalita, deliteľnosť, doba, hmota. *Res cogitas* a *res extensa* sú večné a nemenné. Res extensa (často sa prekladá ako "hmotné substancie", R. Descartes) je jeden z troch látok ako popísal René Descartes vo svojej karteziánskej ontológii. Prekladal z latinčiny, "res extensa" znamená "rozšírená vec". V podstate-attribute-režim ontológia R. Descartesa ', predĺženie je základným atribútom telesnej substancie.

Kategória:Latinské výrazy
Brembo

left|thumb|Brzda Brembo
**Brembo S.p.A.** je taliansky výrobca automobilových brzdových systémov, najmä pre vysokovýkonné autá a motocykle. Firma bola založená v Bergame v Taliansku v roku 1961. Skoro po svojom založení sa začala špecializovať na kotúčové brzdy, ktoré boli výhradne dovážané zo Spojeného kráľovstva. Firma v roku 1964 podpísala zmluvu s automobilkou Alfa Romeo a stala sa oficiálnym dodávateľom brzdových komponentov pre Moto Guzzi v roku 1972.

V roku 1980 začala firma dodávala komponenty pre automobilky BMW, Chrysler, Lancia, Mercedes-Benz, Nissan a Porsche.

Brzdy Brembo sú štandardnou výbavou mnohých superšportových automobilov ako Aston Martin, Audi, Ferrari, Lamborghini, Maserati, Mercedes-Benz, Pagani či Porsche a tiež niektorých amerických high-end športových automobilov ako Ford GT, Chevrolet Corvette, Cadillac CTS-V či Dodge Viper a ďalších športových kupé ako Chevrolet Cobalt SS či Nissan 350Z Track Edition. Ostatné značky, ktoré majú brzdy brembo (buď ako štandardné alebo voliteľné príslušenstvo) sú: Acura, Alfa Romeo, Buick, BMW (vrátane Mini), Chrysler, Fiat, Holden, Hyundai, Jaguar, Land Rover, Lexus, Mitsubishi, Nissan ,Opel, Peugeot, Toyota, Infinity, Pontiac, Renault, Seat, Subaru, Vauxhall, Volkswagen, Volvo a Jeep.

Medzi motocykle používajúce brzdy Brembo patria Aprilia, Bimota, BMW,  Ducati, Harley-Davidson, Husqvarna, IMZ-Ural, KTM, Moto Guzzi, MV Agusta, Suzuki, Triumph, Victory a Voxan.

V roku 2000 odkúpil britského výrobcu pretekárskych brzdových systémov a spojok AP Racing.

## Referencie

## Externé odkazy
* Brembo.com

Kategória:Podniky v Taliansku
Kostol svätého Mikuláša (Sliač)

**Kostol svätého Mikuláša** je rímskokatolícky kostol postavený v 13. storočí. Patrí k jednej z najstarších pamiatok mesta Sliač. 

Kostol dol pôvodne ranogotický, bol niekoľkokrát prestavaný a upravený. V jeho interiéri sa dodnes zachovali vzácne nástenné maľby od maliara Jozefa Hanulu. V minulosti bol okolo kostola postavený múr a priekopa, ktorá ho chránila pred nájazdmi Turkov. 

Veľký historický význam má aj stará zvonica pred kostolom, v ktorej sú umiestnené tri zvony. Najstarší a najväčší z nich je zvon Mikuláš, ktorý patrí k najstarším a najväčším na Slovensku. Jeho hmotnosť je 5,1 tony a bol vyrobený už v roku 1512. Paradoxom je, že práve vďaka svojej nadmernej veľkosti a hmotnosti pretrval až do dnešných čias - nikdy sa nestal korisťou Turkov a nebol zničený ani počas prvej svetovej vojny, keď sa zo zvonov vyrábali delá.

## Referencie

## Literatúra
* 

## Iné projekty

## Externé odkazy
* Kostol na apsida.sk

Sliač
Kategória:Stavby v Sliači
Sliač
Sliač
Sliač
Woke Up This Morning

„**Woke Up This Morning**“ je skladba kanadskej rockovej skupiny Nickelback pochádzajúca z ich tretieho štúdiového albumu *[[Silver Side Up]]* z roku 2001. Autorom textu piesne je Chad Kroeger, hudbu zložila celá skupina.

## Skladba na koncertoch
Skladba bola veľmi populárna medzi fanúšikmi skupiny. Počas turné Silver Side Up Tour v roku 2002 bola skladba hraná na začiatku koncertov. Počas hrania skladby boli používané pyrotechnické efekty. Skladba sa dostala na obidve koncertné DVD skupiny *[[Live at Home]]* z roku 2002 a *[[Live at Sturgis 2006]]* z roku 2008. Skladba sa tiež dostala na oficiálny kompilačný album *[[Three-Sided Coin]]* vydaný v roku 2002 vydavateľstvom Roadrunner Records.

Skladba sa tiež objavila na B-strane „Too Bad“ a to v koncertnej verzii spolu s piesňou „How You Remind Me“.

## Zostava
**Nickelback**
* Chad Kroeger – spev, rytmická gitara, produkcia
* Ryan Peake – sólová gitara, sprievodný spev
* Mike Kroeger – basová gitara
* Ryan Vikedal – bicie

**Produkcia**
* Nahraný: Apríl - Jún 2001 v Green House Studios vo Vancouveri, a v Burnaby, Britská Kolumbia, a v London Bridge Studio, Seattle, Washington
* Hudobný producent: Chad Kroeger, Rick Parashar
* Realizátor nahrania: Rick Parashar
* Mix: Randy Staub v Armoury Studios vo Vancouveri
* Mastering: George Marino v Sterling Sound
* Zvukový inžinier: Joe Moi
* Asistent zvukového inžiniera: Pat Sharman
* Digitálna úprava: Geoff Ott
* Aranžovanie: Chad Kroeger, Ryan Peake, Mike Kroeger, Ryan Vikedal
* Fotografie: Daniel Moss 
* Manažér: Bryan Coleman
* Koordinátor produkcie: Kevin Zaruk
* Pro Tools operátor: Alex Aligazakis 
* Text piesne: Chad Kroeger
* Hudobné vydavateľstvo: Roadrunner Records
* Myšlienka obalu: Nickelback

## Externé odkazy
* Text piesne 

Kategória:Piesne skupiny Nickelback
Kategória:Piesne z 2001
HAARP

**HAARP** môže byť:
* High Frequency Active Auroral Research Program
* High-Altitude Auroral Research Project (projekt HARP)
* HIV AIDS Asia Regional Program
* HAARP (album)
High Frequency Active Auroral Research Program

**High Frequency Active Auroral Research Program** (doslovný preklad: *vysokofrekvenčný aktívny polárny výskumný program*), skrátene **HAARP**, je civilný a vojenský výskumný projekt USA realizovaný v odľahlom zariadení severovýchodne od Gakony na Aljaške. Prevádzkuje ho University of Alaska, do roku 2015 aj US Air Force a US Navy. Hlavné úlohy sú použitie vysokofrekvenčných elektromagnetických vĺn na prieskum vyšších vrstiev zemskej atmosféry (najmä ionosféry), výskum šírenia rádiových vĺn, komunikácie a navigácie.

náhľad|vľavo|Detail anténneho poľa
Hlavným prístrojom je *Ionospheric Research Instrument* (IRI), fázované pole, tvorené 180 kríženými dipólovými anténami, rozmiestnenými do pravidelnej mriežky na ploche približne 350 × 300 metrov, schopnými vyžarovať rádiové vlny v rozsahu 2,7 až 10 MHz (pásmo stredných až krátkych vĺn) s celkovým vyžarovaným výkonom približne 3,6 MW do vyšších vrstiev atmosféry. Keďže antény tvoria fázované pole, je možné cielenou voľbou amplitúd a vzájomných fázových posunov budiacich signálov riadiť uhlovú šírku a smer výsledného vyžarovaného zväzku (prípadne viacerých zväzkov) vo veľkom rozsahu uhlov. Zariadenie využíva 30 vysielacích modulov, každý so šiestimi pármi 10 kW vysielačov so samostatnou anténou. Napájanie vysielačov počas aktívnej prevádzky je pre odľahlosť zabezpečované dieselovými generátormi.

Počas výskumnej aktivity je signál generovaný vysielacím systémom vyžarovaný anténnym poľom smerom nahor, kde je v nadmorskej výške 70 až 350 km (v závislosti od prevádzkovej frekvencie) čiastočne absorbovaný v relatívne malom objeme ionosféry s priemerom niekoľkých desiatok kilometrov a hrúbkou len niekoľkých metrov. Intenzita zariadením produkovaného vysokofrekvenčného signálu je v ionosfére menšia než 3 µW/cm², tzn. približne desaťtisíckrát menšia než intenzita prirodzeného elektromagnetického žiarenia Slnka dopadajúceho na Zem a stokrát menšia než prirodzené náhodné zmeny intenzity slnečného ultrafialového a röntgenového žiarenia, ktoré ionosféru vytvára. Drobné efekty, ktoré v dôsledku absorpcie vznikajú, možno pozorovať pomocou citlivých vedeckých prístrojov inštalovaných v zariadení HAARP. Tieto pozorovania poskytujú cenné informácie o dynamike plazmy a pohľad na procesy interakcií Slnka a Zeme.

Projekt je častým predmetom konšpiračných teórií, podľa ktorých by mal umožňovať ovládanie myslí ľudí, počasia, prípadne vyvolávanie prírodných katastrof po celej Zemi.

## Referencie

## Iné projekty

## Externé odkazy
* Oficiálna stránka na webe University of Alaska
* ''HAARP – Nebeská harfa nebo pekelná harpuna?'' – prednáška doc. Víta Kudrle z Ústavu fyzikálnej elektroniky Prírodovedeckej fakulty MU v Brne

Kategória:Prieskum Zeme
Kategória:Fyzika plazmy
Kategória:Geofyzika
Kategória:Vysielače v USA
Kategória:Stavby na Aljaške
Kategória:Konšpiračné teórie
Freyung-Grafenau

**Krajinský okres Freyung-Grafenau** je krajinský okres v nemeckej spolkovej krajine Bavorsko, vo vládnom obvode Dolné Bavorsko. Okresným mestom je Freyung.

## Geografia

Geograficky sa územie okresu nachádza v Bavorskom lese. Asi 60% z celkovej plochy okresu zaberajú lesy.  Najvyšší vrchol v okrese je Großer Rachel (1453 m), druhý najvyšší vrch celého Bavorského lesa a Šumavy.

Na severe okres susedí s Českom a na východe s Rakúskom. Susednými bavorskými okresmi sú: krajinský okres Passau na juhu, krajinský okres Deggendorf na západe a krajinský okres Regen na severozápade.

## Mestá a obce

## Zdroj

Kategória:Krajinské okresy v Nemecku
Akademická knižnica (vysokoškolská knižnica)

náhľad|Maughan Library v anglickej King's College London (2017).
**Akademická knižnica** alebo **vysokoškolská knižnica** je knižnica, ktorej primárnou funkciou je slúžiť študentom, akademickému a profesionálnemu personálu na univerzitách a iných vysokých školách či inštitúciách postgraduálneho štúdia (môže ale slúžiť aj verejnosti). Akademická (najmä základná) knižnica univerzity sa označuje aj ako univerzitná knižnica.

Akademická knižnica je inými slovami „špecializovaná knižnica, ktorá získava, spracúva a sprístupňuje dokumenty s cieľom informačného a dokumentového zabezpečenia vyučovacieho a vedeckovýskumného procesu vysokej školy“. Poskytuje služby pedagógom, vedeckým pracovníkom a riadiacim pracovníkom vysokej školy, jej študentom (poslucháčom), prípadne aj širšej odbornej verejnosti. Profilácia jej fondov závisí od špecializácie vysokej školy.

Akademická knižnica má obyčajne organizačnú formu ústredných knižníc vysokých škôl resp. fakúlt a čiastkových knižníc pri jednotlivých katedrách, seminároch a iných vysokoškolských pracoviskách.

## Akademické knižnice na Slovensku
Podrobnosti v slovenských pomeroch upravuje knižničný zákon č. 126/2015 Z. z., podľa ktorého je akademická knižnica knižnicou vysokej školy alebo jej fakulty, pričom môže plniť aj úlohy špecializovanej vedeckej knižnice. V prostredí slovenského knihovníctva je na označenie vysokoškolských, univerzitných a fakultných knižníc zaužívaný odborný termín *akademická knižnica*.

Na Slovensku tvoria akademické knižnice špecializovanú sieť v rámci knižničného systému Slovenskej republiky. 

Metodickou inštitúciou s celoštátnou pôsobnosťou pre akademické knižnice je Slovenská pedagogická knižnica.

## Referencie

## Pozri aj
* Zoznam akademických knižníc na Slovensku

## Iné projekty


Kategória:Knižnice
Vedecká knižnica

**Vedecká knižnica** je knižnica, ktorá získava, spracúva a sprístupňuje dokumenty a informácie z určitého vedného odboru, resp. skupiny vedných odborov. Spravidla sú prístupné širokej verejnosti, ich služby však využíva najmä odborná verejnosť (vedeckí a odborní pracovníci) a študenti stredných a vysokých škôl. Poskytujú širokú škálu knižničných služieb, bibliografických a rešeršných služieb, rozvíjajú medzinárodnú výmenu publikácií a medziknižničnú výpožičnú službu. Svojou činnosťou podporujú rozvoj vedy, výskumu a vzdelávania v príslušnej vednej oblasti. 

## Typológia
Z hľadiska profilácie fondov ich možno rozdeliť na:
* univerzálne vedecké knižnice – zabezpečujú informačné potreby odbornej verejnosti zo všetkých, resp. veľkej skupiny, vedných odborov (môžu mať celoštátnu alebo regionálnu pôsobnosť);
* špecializované vedecké knižnice – zabezpečujú informačné potreby odbornej verejnosti v určitej špecializácii. Sú to buď zariadenia určitého rezortu alebo sú súčasťou inej inštitúcie. Zväčša plnia viacero funkcií.

## Vedecké knižnice na Slovensku
Vedecké knižnice tvoriace Knižničný systém SR:

* Univerzitná knižnica v Bratislave
* Štátna vedecká knižnica v Banskej Bystrici
* Štátna vedecká knižnica v Košiciach
* Štátna vedecká knižnica v Prešove
* Ústredná knižnica Slovenskej akadémie vied (Bratislava)
* Centrum vedecko-technických informácií Slovenskej republiky (Bratislava)
* Slovenská pedagogická knižnica (Bratislava)

Špecializované vedecké knižnice:

* Slovenská ekonomická knižnica Ekonomickej univerzity v Bratislave
* Slovenská poľnohospodárska knižnica pri SPU v Nitre
* Slovenská lesnícka a drevárska knižnica pri Technickej univerzite vo Zvolene

## Referencie

Kategória:Knižnice
Druhá bulharská ríša

thumb|upright 1.6|Bulharská ríša v polovici 13. storočia[thumb|Cár [Ivan Asen II.]]
**Druhá bulharská ríša** (iné názvy: **druhý bulharský štát, druhé bulharské cárstvo, druhé bulharské kráľovstvo, druhé bulharské cisárstvo**; po bulharsky napr. Второ българско царство – *Vtorо bălgarskо carstvo*) bola stredoveký bulharský štát, ktorý existoval medzi rokmi 1185 a 1396 (či 1422).

Tento následnícky štát prvej bulharskej ríše dosiahol svoj vrchol za vlády cára Kalojana a Ivana Asena II., potom postupne upadal a nakoniec ho dobyli vojska Osmanskej ríše na prelome 14. a 15. storočia. Jeho následníckym štátom bolo bulharské kniežatstvo a neskôr cárstvo, ktoré vzniklo v roku 1878.

Až do roku 1256 si druhý bulharský štát udržal v oblasti Balkánu dominantné postavenie. Byzantínci boli v niekoľkých veľkých bojoch porazení a v roku 1205 Bulhari pod vedením cára Kalojana drvivo zvíťazili nad novovzniknutým latinským cisárstvom v bitke pri Adrianopole. Kalojanov synovec Ivan Asen II. zvíťazil nad epirským despotátom a urobil z Bulharska jednu z vedúcich európskych mocností. Ku koncu 13. storočia však ríša začala vplyvom nájazdov Tatárov, Byzantíncov a Uhrov a tiež vďaka početným povstaniam a neistej vnútropolitickej situácii upadať. Na prelome 14. a 15. storočia ríšu dobyli osmanskí Turci. 

Kultúrne bola bulharská ríša jedným z najviac vyvinutých štátov vtedajšej Európy. Napriek silnému vplyvu byzantskej kultúry dokázali bulharskí architekti a umelci vytvoriť svoj vlastný odlišný štýl. Najväčší rozkvet literatúry a umenia potom prišiel v 14. storočí.

## Referencie


### Literatúra
* 
* 
* 

## Pozri aj
* Dejiny Bulharska
* Prvá bulharská ríša
* Byzantská ríša

## Zdroj
* 

Kategória:Dejiny Bulharska
Kategória:Stredovek
Kategória:Zaniknuté štáty na Balkánskom polostrove
Kategória:Zaniknuté monarchie
Kategória:Zaniknuté štáty
Kategória:Zaniknuté štáty Európy
Kategória:Dejiny Rumunska
Boeing B-47 Stratojet

**Boeing B-47 Stratojet** bol americký strategický bombardér stredného doletu. Stroj bol skonštruovaný na základe požiadaviek amerického letectva z roku 1944 na maximálne rýchly bombardér pre stredné trate. Stroj najprv dostal krídlo priame, neskôr, vďaka využitiu nemeckých výskumov z druhej svetovej vojny, šípové pod uhlom 35°. Verzia B-47B mohla dopĺňať palivo počas letu, verzia B-47E dostala brzdiaci padák, katapultovacie sedadlá a kanóny miesto guľometov do zadnej časti trupu. Do služby bol zavedený v roku 1951. Posledný stroj bol vyradený v roku 1969.

## Výroba
* **XB-47**: 2 ks
* **B-47A**: 10 ks
* **B-47B**: 399 ks
* **B-47E**: 1 341 ks
* **RB-47E**: 240 ks
* **RB-47H**: 32 ks
* **ERB-47H**: 3 ks
* **RB-47K**: 15 ks
** **Celkom vyrobených**: 2 032 ks

## Špecifikácie (B-47E)
right|300px|Orthographically projected diagram of B-47E Stratojet

### Technické údaje
* **Posádka:** 3
* **Dĺžka:** 32,65 m 
* **Rozpätie:** 35,37 m 
* **Výška:** 8,54 m 
* **Plocha krídel:** 132,7 m² 
* **Hmotnosť prázdneho lietadla:** 35 867 kg 
* **Vzletová hmotnosť:** 60 340 kg 
* **Maximálna vzletová hmotnosť:** 100 000 kg 
* **Pohonná jednotka:** 6 × prúdový motor General Electric J47-GE-25, každý s ťahom 32 kN

### Výkony
thumb|B-47B Stratojet vzlieta pomocou rakiet, 1954
thumb|right|''Historické video 0:32 minút'', vzlet Boeingu B-47 Stratojet

* **Maximálna rýchlosť:** 977 km/h
* **Cestovná rýchlosť:** 896 km/h 
* **Dolet:** 
** **Bojový dolet:** 3 240 km 
** **Maximálny dolet:** 6 494 km 
* **Dostup:** 10 100 m 
* **Stúpavosť:** 23,7 m/s 
* **Plošné zaťaženie:** 454,8 kg/m² 
* **Pomer ťah/hmotnosť:** 0,22 

### Výzbroj
* 2× automatický kanón M24A1 kalibru 20 mm v diaľkovo ovládanej zadnej streleckej veži
* 11 000 kg munície, spravidla:
** 2× atómová bomba Mark 15, alebo
** 28× 230 kg konvenčných bômb

## Iné projekty

## Zdroj

Kategória:Bombardovacie lietadlá USA
Kategória:Lietadlá Boeing
Kategória:Bombardovacie lietadlá 50., 60. a 70. rokov
Ralliart

[right|thumb|[Gilles Panizzi riadi Mitsubishi Lancer WRC04 v roku 2004 na trati Rally Fínska]]

**Ralliart Incorporated** (transkripcia: *Kabušiki gaiša Raríáto*) bola divízia motoršportu automobilky Mitsubishi Motors. Jej úlohou bola príprava súťažných a terénnych vozidiel na preteky. Okrem toho bola Ralliart zodpovedná za návrh a výrobu dielov pre tuning automobilov Mitsubishi. V roku 2010 divízia Ralliart zmenšila svoje podnikateľské aktivity, aj keď značku bude naďalej používať automobilka Mitsubishi.

Automobily zo stajne Ralliart sa od roku 2005 zúčastňujú Majstrovstiev sveta v rely, Rallye Dakar a iných podujatí.

V Severnej Amerike automobilka Mitsubishi predáva upravené verzie svojich vozidiel s názvom Ralliart vo svojom názve (Mitsubishi Lancer Ralliart).

## Referencie

## Iné projekty

Kategória:Mitsubishi
Kategória:Tímy WRC
Stabilizátor (motorizmus)

[thumb|Stabilizátor (čiernej farby) na zadnej [Náprava (automobil)|náprave vozidla Porsche]]
**Stabilizátor** je flexibilný prvok pruženia automobilu, ktorého úlohou je zabrániť priečnemu vychýleniu vozidla pri jazde zákrutou. Prvý patent na stabilizátor bol udelený kanadskému vynálezcovi Stephenovi Colemanovi z Frederictone v New Brunswicku dňa 22. apríla 1919.

Stabilizátor je tyč alebo rúrka vhodného priemeru v tvare písmena U. Montovaný je do podvozku alebo rámu (napr. pomocného) a zakrivené konce sú pripojené k náboju kolesa. Počas jazdy po malých nerovnostiach sa kolesá pohybujú súčasne, alebo je rozdiel pohybu zanedbateľný. Za týchto podmienok stabilizátor nemá vplyv na prácu pruženia. Počas jazdy v zákrute zabraňuje nadmernému bočnému náklonu. To má za následok vzájomnú závislosť kolies jednej nápravy.

## Referencie

## Iné projekty

Kategória:Pruženie automobilu
Hriadeľ

thumb|Kardanový hriadeľ
[thumb|[Škoda 422]]

**Hriadeľ** je spravidla valcovitá súčiastka rotačných súčastí strojov slúžiaca na umožnenie a prenos rotačného pohybu, alebo krútiaceho momentu z jedného miesta na druhé.

V užšom zmysle pojem nezahŕňa súčiastky neprenášajúce aj krútiaci moment, čiže nezahŕňa nosné hriadele.

Na hriadeľ sa obvykle pripájajú ďalšie súčasti, ktoré sa spolu s hriadeľom otáčajú okolo svojej osi. Sám hriadeľ je k stroju pripevnený pomocou jedného alebo viacerých ložísk. Podľa funkcie a námahy sa hriadele delia na:
* **pohybový hriadeľ** (=**hriadeľ** v užšom zmysle, staršie **hybný hriadeľ**) – sú vždy otočné a prenášajú krútiaci moment. Sú na nich upevnené strojné súčasti (ozubené kolesá, remenice). Hybné hriadele sa delia na:
** spájacie (=spojovacie)
** hnacie a hnané
** predlohové (=predlohy)
* **nosný hriadeľ** (=staršie **os**) – väčšinou uchytené pevne v ráme, otáčajú sa na nich súčasti alebo sa otáča aj hriadeľ s prichytenými kolesami. Neprenášajú krútiaci moment (kladka)

Podľa tvaru je možné hriadele rozdeliť na:
* priame hladké
* tvarované
* drážkované
* duté
* ohybné
* pružné 
* kĺbové
* kľukové

Špeciálne druhy pohybových hriadeľov:
* Kľukový hriadeľ
* Kardanový hriadeľ
* Vačkový hriadeľ
* Vyvažovací hriadeľ
* Kráľovský hriadeľ

## Zdroj


Kategória:Konštrukcia piestových spaľovacích motorov
Smrek omorikový

**Smrek omorikový** (iné názvy: **omorika**, **smrek omorika**, **smrek balkánsky**; neformálne **balkánsky smrek**; lat. *Picea omorika*) je strom z rodu smrek (*Picea*) čeľade borovicovité (*Pineaceae*). 

Pochádza z bývalej Juhoslávie, kde rástol pôvodne len na malom areáli na toku rieky Driny. V Srbsku je zákonom chránený. V súčasnosti sa hojne pestuje.

Dorastá do výšky 30-50 metrov, jeho koruna je nápadne štíhla a konáre krátke. Dolné vetvy sú sklopené. Púčiky má červenohnedé a bez živice. Ihlice sú nápadne sploštené s dĺžkou 5-20 mm, na lícovej strane lesklé a tmavozelené, na rubovej strane s dvoma nápadnými bielymi pásikmi. Vetvičku obrastajú husto a poliehavo. Samičie šištičky sú purpurové, samčie svetločervené. Šišky vyrastajú po 2-5 a majú fialovopurpurovú až modrastú farbu. V dospelosti sú škoricovo hnedé, s dĺžkou do 6 cm. Semená majú 8 mm dlhé krídla.

thumb|left|Detail konárika

## Iné projekty

## Zdroje

Kategória:Borovicovité
Kategória:Okrasné stromy
Kategória:Ihličnaté stromy
Omorika

**Omorika** môže byť:
*s malým o: jeden zo slovenských názvov smreka omorikového (*Picea omorika*), pozri smrek omorikový
*s veľkým O: jedna z (pod)sekcií rodu smrek (*Picea*), synonymá: Omorica, Omorikae, pozri pod smrek (rod)
Marxistický feminizmus

**Marxistický feminizmus** je jedným z typov feministickej teórie, podľa ktorého je predpokladom oslobodenia žien odstránenie kapitalizmu. Zdroj ženského útlaku pritom vidí v existencii súkromného vlastníctva, ktoré vytvára ekonomickú nerovnosť, vzťahy závislosti a nevyvážené vzťahy medzi mužmi a ženami.

Základy marxistického feminizmu položil Friedrich Engels svojou analýzou rodového útlaku v diele *Pôvod rodiny, súkromného vlastníctva a štátu*. Podľa neho podriadenosť žien nie je výsledkom ich biologických dispozícií, ale pôsobenia spoločenských vzťahov. Inštitúcia rodiny je preto komplexným systémom, v ktorom muži ovládajú služby žien.

Podľa marxistickej teórie je jednotlivec zásadne ovplyvnený štruktúrou spoločnosti (vo všetkých moderných spoločnostiach možno hovoriť o triednej štruktúre). Ľudské príležitosti, túžby a záujmy sú určované výrobným spôsobom, ktorý charakterizuje aj spoločnosť, v ktorej sú ukotvené. Marxistický feminizmus považuje súčasnú rodovú nerovnosť za výsledok práve kapitalistického spôsobu produkcie. Rodový útlak je zároveň triednym útlakom a vzťah medzi mužom a ženou sa dá prirovnať ku vzťahu proletariátu a buržoázie. Podriadenosť žien sa preto javí ako forma triedneho útlaku, ktorá slúži záujmom kapitálu a vládnucej triedy, vďaka čomu naďalej pretrváva. Marxistické feministky rozšírili tradičnú marxistickú analýzu o koncept domácej platenej práce.

Radical Women, hlavná organizácia marxistického feminizmu, stavia svoju teóriu na Marxových a Engelsových analýzach. Z tých vyplýva, že zotročenie žien bolo prvým ekonomickým systémom založenom na súkromnom vlastníctve. Odstránením kapitalistickej ziskom riadenej ekonomiky podľa nich dôjde k eliminácii sexizmu, rasizmu, homofóbie a ďalších foriem útlaku.

Na konci 19. a začiatkom 20. storočia Clara Zetkinová a Eleanor Marxová vystupovali proti démonizácii mužov a podporili proletársku revolúciu, ktorej cieľom bolo odstrániť nerovnosť medzi mužmi a ženami. Odkedy však hnutie začalo vystupovať s čoraz radikálnejšími požiadavkami na ženskú rovnosť, väčšina marxistických lídrov (vrátane Clary Zetkinovej a Alexandry Kollontajevovej) stavala marxizmus do opozície voči feminizmu namiesto hľadania spôsobov ich prepojenia.

## Externé odkazy
* Mzdy za prácu v domácnosti podľa Silvie Federici 
* Postaviť feminizmus opäť na nohy 
* Marxist Feminism
* Feminism of the Anti-Capitalist Left

Kategória:Feminizmus
Feminizmus
Urbanita

**Urbanita** je odborný časopis o urbanizme a územnom plánovaní s 22-ročnou tradíciou. Vychádza 4-krát ročne a jeho vydavateľom bol do júla 2013 Inštitút urbanizmu a územného plánovania URBION.

Časopis vychádzal ako interná odborná publikácia Štátneho ústavu pre urbanizmus a územné plánovanie URBION od roku 1973 do 1992, kedy bolo jeho vydávanie na 16 rokov prerušené. Od roku 2009 vychádza znova a v roku 2013 má už 25. ročník. Šéfredaktorkou časopisu je Ing. arch. Martina Jakušová, redaktorkou je Ing. M.Heinrichová,PhD. Redakčná rada (RR) je zložená z významných  odborníkov pôsobiacich v oblasti teórie a praxe urbanizmu, územného a priestorového plánovania, dopravy a krajiny, ďalej zástupcov Urbionu a Ministerstva dopravy, výstavby a regionálneho rozvoja, ako aj profesijných združení Slovenskej komory architektov (SKA) a Združenia pre urbanizmus a územné plánovanie Slovenska (ZUÚPS). V čase znovuobnovenia časopisu boli dvaja členovia ako hlavní architekti miest Bratislavy a Žiliny. Predsedom redakčnej rady je prof. Ing. arch. Bohumil Kováč, PhD., vedúci Ústavu urbanizmu a územného plánovania na Fakulte architektúry STU v Bratislave, člen predstavenstva SKA. Ďalšími členmi sú prof. Ing. arch. M. Finka, PhD., prof. Ing. arch. Š. Šlachta, PhD., prof. Ing. J. Čelko, PhD., Ing. arch. Ľ. Priehodová (zástupkyňa predsedu RR), Ing. T. Németh (zástupca predsedu RR), Ing. arch. M. Baloga, PhD., Ing. A. Dobrucká, PhD., Ing. arch. Ž. Kalinová, Ing. arch. P. Kováčik, Ing. arch. M. Kropiláková, Ing. arch. A. Mitske, PhD., Ing. arch. M. Pavelek,  Ing. arch. I. Pleidel, RNDr. M. Záhumenská. 
Zrušenie Urbionu v júni 2013 malo za následok aj zmeny vo vydávaní časopisu a v zložení redakčne rady.

Jednotlivé čísla sú tematicky zamerané. Každá téma má svojho garanta z redakcie a významného odborníka z praxe, ktorí navrhuje témy článkov a autorov. Každý príspevok je garantmi čísla a redakčnou radou odborne recenzovaný a publikovaný je po odsúhlasení RR.
Prvé obnovené číslo, ktoré dostali obce a mnohí odborníci z praxe zadarmo, vyšlo koncom roka 2009 a bolo zamerané na všeobecné a aktuálne otázky urbanizmu a územného plánovania. 
V roku 2010 vyšli tieto témy:
2010 – Verejné priestory (1/2010), Doprava (2/2010), Vidiecke osídlenie (3/2010), Voda v krajine (4/2010)
2011 – Premeny sídlisk (1/2011), Slušné mesto (2/2011), Brownfieldy (3/2011), Krajina (4/2011) 
2012 – Dynamika a stabilita rozvoja (1/2012), Pamiatková ochrana (2/2012), Mesto ako zrkadlo spoločnosti (3/2012)
2013 – Procesy v územnom plánovaní (1/2013)

## Externé odkazy
* Urbanita 1/2010

Kategória:Slovenské odborné časopisy
Kategória:Urbanizmus
Kategória:Architektonické publikácie
Návaz

***Návaz*** je piaty štúdiový album moravskej doom metalovej skupiny Silent Stream of Godless Elegy. Vyšiel 17. januára 2011 vo francúzskom vydavateľstve Season of Mist.

## Zoznam skladieb
# „Mokoš“ – 6:21
# „Zlatohlav“ – 4:50
# „Skryj hlavu do dlaní“ – 7:32
# „Přísahám“ – 5:16
# „Slava“ – 4:02
# „Sudice“ – 3:40
# „Dva stíny mám“ – 4:19
# „Pramen, co ví“ – 6:47
# „Samodiva“ – 5:52

## Zostava
* Pavel Hrnčíř - spev
* Hanka Hajdová - spev
* Michal Sýkora - violončelo
* Pavel Zouhar - husle
* Radek Hajda - elektrická gitara
* Mirek Petřek - elektrická gitara
* Dušan Fojtásek - basová gitara
* David Najbrt - bicie

### Hostia
* Zuzana Lípová (Dying Passion) - spev
* Andrea Baslová (Memoria) - spev
* Vládimír Míča (Endless) - spev
* Míchaela Lipárová - spev, cimbal
* Mirek Kolacia - sláčikové nástroje?

## Externé odkazy
* 

Kategória:Hudobné albumy z 2011
Kategória:Albumy skupiny Silent Stream of Godless Elegy
Wellská katedrála

náhľad|Wellská katedrála
**Wellská katedrála** je katedrála anglikánskej cirkvi v anglickom meste Wells. Je sídlom biskupa diecéze Bath a Wells. Bola postavená v rokoch 1175 až 1490. Prevažná časť je postavená v ranogotickom slohu. Na jej východnej strane sa dochovali pôvodné mozaikové okná, čo je skutočnosť v rámci Anglicka nezvyčajná. 

## Dejiny
Existujú archeologické nálezy starovekého rímskeho mauzólea z miesta, kde stojí súčasná katedrála. Prvý kostol tu bol postavený v roku 705. Pozostatky jeho základov sa dochovali v krížovej chodbe katedrály. Najstaršou zachovalou časťou pôvodnej stavby sú pozostatky krstiteľnice pochádzajúce z roku 700.

Stavbu súčasnej katedrály začal biskup Reginald de Bohun, ktorý zomrel v roku 1184. Jej výstavba prebiehala od konca 12. do začiatku 13. storočia. Hlavná chrámová loď a priečna chrámová loď sú príkladom ranogotického slohu. Katedrála bola z väčšej časti dokončená v roku 1239 kedy bola vysvätená. Súčasťou prvej fázy výstavby bola i stavba biskupského paláca, zborovej školy, gymnázia, nemocnice pre pocestných a kaplnky. 

Po dostavbe kapituly v roku 1306 sa ukázalo, že je stavba malá a nestačí pre narastajúci počet pútnikov, ktorí sa zúčastňovali bohoslužieb. Bola začatá dostavba zvýšenej hlavnej veže a osembokej hlavnej kaplnky vo východnom krídle, ktorá bola dokončená v roku 1326. Neskôr bolo rozšírené východné krídlo o knižnicu vybudovanú pod jeho piliermi, ubytovňu pre členov zboru a vikára. Od roku 1365 prebiehala ďalšia etapa výstavby katedrály, ktorej súčasťou bola stavba juhozápadnej veže západného krídla a západnej brány. 

V čase vlády Henricha VII. bola stavba katedrály dokončená takmer do súčasnej podoby. Po rušení anglických kláštorov v roku 1541 sa príjmy katedrály znížili, boli predané niektoré cennosti a oltár bol presťahovaný do hlavnej lode. V období občianskej vojny boli zničené sochy, nábytok a okná katedrály. 

V polovici 19. storočia boli vykonané významné opravy a rekonštrukcie. Sochy boli premiestnené do krížovej chodby a boli odstránené stredoveké maľby. Dôkladnou obnovou prešiel i chór. Pôvodné drevené lavice boli nahradené novými.

## Architektúra
náhľad|Invertovaný oblúk v lodi katedrály
Unikátnym prvkom katedrály sú dvojito zahnuté invertované oblúky. Toto nezvyčajné architektonické riešenie bolo zvolené správcom katedrály Williamom Joyom v roku 1338, aby zabránil zosuvu hlavnej veže potom, čo na ňu bolo na začiatku 13. storočia pristavané ďalšie poschodie a zastrešenie. 

Západné krídlo je vysoké  a široké  a bolo zdobené viac než 500 sochami, z ktorých sa dochovalo asi 300. V rokoch 1975 až 1986 bola uskutočnená jeho dôkladná očista a obnova.

Wellská katedrála obsahuje jednu z najväčších zbierok mozaikového skla. Veľa okien bolo v rokoch 1642 až 1643 zničených. Najstarším dochovaným oknom je okno v kapitule pochádzajúce z roku 1280 a dve okná v južnom chóre z roku 1310.

## Iné projekty

## Externé odkazy
* Wellská katedrála
* Fotografie katedrály

## Zdroj

Kategória:Gotické katedrály v Anglicku
Kategória:Anglikánske katedrály
Kategória:Kostoly zasvätené svätému Ondrejovi
Kategória:Wells (Somerset)